Атырауда оқулық тапшылығы болмайды - Білім бөлімі
DATE: 13:53, 10 Тамыз 2018 | GMT +5
TITLE: Атырауда оқулық тапшылығы болмайды - Білім бөлімі
URL: https://kaz.inform.kz/news/atyrauda-okulyk-tapshylygy-bolmaydy-bilim-bolimi_a3350492/
META: DATE: 13:53, 10 Тамыз 2018 | GMT +5
TOTAL WORDS: 102
AUTHOR(S):
TEXT: Бұл туралы өңірлік коммуникациялар қызметінде өткен брифингте қалалық білім бөлімі басшысының орынбасары Ерлан Қабиденов мәлімдеді. Спикердің айтуынша, білім беру ұйымдарына оқулықтар 15-23 тамыз аралығында жеткізіледі. «2018-2019 оқу жылының ең өзекті мәселесі - оқушыларды оқулықпен қамту болатын. Биыл оқулықтар мен оқу-әдістемелік кешендерді сатып алуға 945 млн 417 мың теңге қаражат бөлініп, кітап сатумен айналысатын 14 компаниямен келісімшарттар жасалды. Сондай-ақ, оқулықтар үшін 30% алдынала төлем жасалды. Биыл қалалық мектептерде оқулық тапшылығы болмауы керек», - деді Е. Қабиденов. Сондай-ақ, қалалық білім бөлімі мектептерге оқулық уақытында жеткізіледі деп уәде берді. Оқулықтарды тасымалдап, жеткізуге 5 млн 470 мың теңге бөлініп, конкурс құжаттары қалалық қаржы бөліміне ұсынылғанын жеткізді
